 

***ՀՀ ՔԱՂԱՔԱՇԻՆՈՒԹՅԱՆ, ՏԵԽՆԻԿԱԿԱՆ ԵՎ ՀՐԴԵՀԱՅԻՆ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ***

***ԿԱՏԱՐՈՂԱԿԱՆԻ ԳՆԱՀԱՏՈՒՄ***

***2023 ԹՎԱԿԱՆԻ 4-ՐԴ ԵՌԱՄՍՅԱԿԻ ԳՈՐԾՈՒՆԵՈՒԹՅԱՆ***

ՀՀ քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) կատարողականի գնահատումը կատարվել է ղեկավարվելով «Տեսչական մարմինների մասին» 2014 թվականի դեկտեմբերի 17-ի ՀՕ-254-Ն օրենքի 11-րդ հոդվածի պահանջներով, հիմք ընդունելով Հայաստանի Հանրապետության կառավարության 2015 թվականի հունիսի 25-ի «Տեսչական մարմինների գործունեության կատարողականի գնահատման սկզբունքները, չափորոշիչները և կարգը հաստատելու մասին» № 693-Ն որոշմամբ հաստատված չափորոշիչները և հաշվի առնելով Տեսչական մարմնի կառավարման խորհրդի 2019 թվականի դեկտեմբերի 26-ի N 08 որոշմամբ հաստատված «ՀՀ Քաղաքաշինության, տեխնիկական և հրդեհային անվտանգության տեսչական մարմնի տեսչական մարմնի գործունեության կատարողականի գնահատման մեթոդաբանությունը»։

Տեսչական մարմնի կատարողականի գնահատման չափորոշիչներն են՝

1. նպատակի չափորոշիչներ,
2. գործընթացի չափորոշիչներ,
3. արդյունքի չափորոշիչներ։
4. **ՆՊԱՏԱԿԻ ՉԱՓՈՐՈՇԻՉՆԵՐ**
   1. ***Տեսչական մարմնի գործունեության հիմնական նպատակին հասնելու մակարդակը*** գնահատելու համար յուրաքանչյուր ոլորտի համար վերլուծվել է հաշվետու ժամանակահատվածում տեսչական մարմնի կողմից իրականացված ստուգումների արդյունքում հայտնաբերված խախտումների ընդհանուր կշիռը:

Տեսչական մարմնի գործունեության հիմնական նպատակին հասնելու մակարդակի գնահատումը կատարվում է հաշվետու ժամանակահատվածում իրականացված ստուգումների արդյունքում հայտնաբերված խախտումների կշիռների հանրագումարի և վերահսկողության ընթացքում նախատեսված ստուգաթերթերի ընդհանուր կշիռների հանրագումարի հարաբերությամբ։

Այսպիսով, 2023 թվականի 4-րդ եռամսյակում Տեսչական մարմնի գործունեության հիմնական նպատակին հասնելու մակարդակը ***0․ 24*** է։

|  |  |  |  |
| --- | --- | --- | --- |
| **Ոլորտ** | **1․1․ Տեսչական մարմնի գործունեության հիմնական նպատակին հասնելու մակարդակը** | | |
| **S1- հայտնաբերված խախտումների կշիռների հանրագումար** | **S-ստուգաթերթերով սահմանված կշիռների գումար** | **Լ = S1/S** |
| Տեխնիկական և հրդեհային անվտանգության | 4452 | 18759 | ***0.237326083*** |
| Էներգետիկայի | 2504 | 6376 | ***0.39272271*** |
| Տրանսպորտի | 50 | 518 | ***0.096525097*** |
| Քաղաքաշինության | 216 | 4529 | ***0.047692647*** |
|  |  |  |  |

Տվյալների ուսումնասիրությունից պարզ է դառնում, որ հաշվետու ժամանակաշրջանում իրականացված ստուգումների արդյունքում հայտնաբերված խախտումների ամենացածր ցուցանիշը արձանագրվել է քաղաքաշինության ոլորտում, իսկ ամենաբարձր ցուցանիշը էներգետիկայի ոլորտում։

*Պատկերն ըստ ոլորտների՝*

|  |  |  |  |
| --- | --- | --- | --- |
|  | **ՈԼՈՐՏ** | **ՑՈՒՑԱՆԻՇ** | |
| **4-րդ եռամսյակ 2022թ.** | **4-րդ եռամսյակ 2023թ.** |
| **1** | Տեխնիկական և հրդեհային անվտանգության | 0․3 | 0․24 |
| **2** | Էներգետիկայի | 0․3 | 0․39 |
| **3** | Տրանսպորտի անվտանգության | 0․05 | 0.1 |
| **4** | Քաղաքաշինության | 0․05 | 0․05 |

*\*Պետական և տեղական նշանակության գեոդեզիական և քարտեզագրական աշխատանքների և հողօգտագործման ոլորտում իրականացվող ստուգումները և վերահսկողությունը չեն կարգավորվում «Հայաստանի Հանրապետությունում ստուգումների կազմակերպման և անցկացման մասին» օրենքով․ Վերոգրյալ գործառույթների իրականացումը կարգավորվում է «Հողերի օգտագործման և պահպանման նկատմամբ վերահսկողության մասին», «Գեոդեզիայի և քարտեզագրության մասին» օրենքներով․ ուստի ոլորտի ռիսկային բնագավառներում փոփոխությունների առկայության և գնահատման հաշվարկ չի կատարվել։*

* 1. ***Ոլորտի առավել ռիսկային բնագավառներում փոփոխությունների առկայությունը*** գնահատելու համար վերլուծվել է հաշվետու ժամանակահատվածում Տեսչական մարմնի կողմից ոլորտի առավել ռիսկային բնագավառներում իրականացված ստուգումների արդյունքում հայտնաբերված խախտումների ընդհանուր կշիռը:

Ոլորտի առավել ռիսկային բնագավառներում փոփոխությունների առկայությունը գնահատվում է հաշվետու ժամանակահատվածում ոլորտի առավել ռիսկային բնագավառներում իրականացված ստուգումների արդյունքում հայտնաբերված խախտումների կշիռների հանրագումարի և վերահսկողության ընթացքում նախատեսված ստուգաթերթերի ընդհանուր կշիռների հանրագումարի հարաբերությամբ։

2023 թվականի 4-րդ եռամսյակում տեսչական մարմնի ռիսկային բնագավառներում փոփոխությունների առկայությունը ***0․ 25*** է։

|  |  |  |  |
| --- | --- | --- | --- |
| **Ոլորտ** | **1.2․ Ոլորտի առավել ռիսկային բնագավառներում փոփոխությունների առկայությունը** | | |
| **SR – հաշվետու ժամանակահատվածում ոլորտի բարձր ռիսկային բնագավառներում իրականացված ստուգումների արդյունքում հայտնաբերված խախտումների կշիռների հանրագումար** | **S– վերահսկողության արդյունքում ստուգաթերթերով սահմանված կշիռների գումար** | **C = SR/S** |
| Տեխնիկական և հրդեհային անվտանգության | 4452 | 18759 | ***0.237326083*** |
| Էներգետիկայի | 2504 | 6376 | ***0.39272271*** |
| Տրանսպորտի | 0 | 141 | ***0*** |
| Քաղաքաշինության | 74 | 3293 | ***0.02247191*** |

Տվյալների ուսումնասիրությունից պարզ է դառնում, որ հաշվետու ժամանակաշրջանում առավել բարձր ռիսկային տնտեսավարողների մոտ իրականացված ստուգումների արդյունքում խախտումների ամենացածր ցուցանիշը արձանագրվել է տրանսպորտի ոլորտում՝ բոլոր ստուգումները ավարտվել են տեղեկանքով, իսկ ամենաբարձր ցուցանիշը էներգետիկայի ոլորտում։

*Պատկերն ըստ ոլորտների՝*

|  |  |  |  |  |
| --- | --- | --- | --- | --- |
|  | **ՈԼՈՐՏ** | **ՑՈՒՑԱՆԻՇ** | | |
| **4-րդ եռամսյակ 2022թ.** | **4-րդ եռամսյակ 2023թ.** |
| **1** | Տեխնիկական և հրդեհային անվտանգության | 0․3 | 0.24 |
| **2** | Էներգետիկայի | 0․3 | 0.39 |
| **3** | Տրանսպորտի | 0․3 | 0 |
| **4** | Քաղաքաշինության | 0․05 | 0.02 |

* 1. ***Ռիսկերի պլանավորման, վերլուծության և գնահատման համար հատկացված ֆինանսական միջոցները և մարդկային ռեսուրսները․***

2023 թվականի 4-րդ եռամսյակի համար ռիսկերի պլանավորման, վերլուծության և գնահատման համար աշխատանքներն իրականացրել են Ռիսկի գնահատման և վերլուծությունների վարչության հաստիքացուցակով նախատեսված 7 աշխատակիցներից 6-ը՝ մեկ հաստիքը թափուր է դարձել 12.12.2022թ․-ին և դեռևս չի համալրվել։

Ռիսկերի պլանավորման, վերլուծության և գնահատման համար լրացուցիչ ֆինանսական միջոցներ և մարդկային ռեսուրսներ չեն հատկացվել։

* 1. ***Խորհրդատվության, մեթոդական աջակցության և կանխարգելման միջոցների համար հատկացված ֆինանսական միջոցները և մարդկային ռեսուրսները․***

Խորհրդատվության, մեթոդական աջակցության և կանխարգելման միջոցառումներն իրականացվել են համապատասխան ոլորտային ստորաբաժանումների, ինչպես նաև իրազեկման, խորհրդատվության և հանրության հետ տարվող աշխատանքների բաժնի աշխատակիցների միջոցով։

Բաժնի 5 հաստիքներից համալրված է 3-ը, բաժնի աշխատանքների իրականացմանը ներգրավված է նաև 1 փորձագետ։

Հաշվետու ժամանակաշրջանում ՝

* Տրվել է մամուլի 7 հաղորդագրություն և իրազեկող 1 նյութ:
* Կազմակերպվել է Տեսչական ղեկավարի տեղակալների, կառուցվածքային ստորաբաժանման ղեկավարների և մասնագետների կողմից 10 հարցազրույց և պարզաբանումների տրամադրում։
* Իրականացվել է թեժ գծով ստացված 65 զանգերի խորհրդատվություն և պարզաբանում։
* Խորհրդատվություն է տրամադրվել 38 տնտեսավարողի ու քաղաքացու։
* Սոցիալական գովազդային պաստառներ չեն պատրաստվել ֆինանսական ռեսուրսների բացակայության պատճառով։

Խորհրդատվության, մեթոդական աջակցության և կանխարգելման միջոցների համար Տեսչական մարմնի կողմից ֆինանսական լրացուցիչ միջոցներ չեն հատկացվել։

* 1. ***Հայաստանի Հանրապետության կառավարությանը կամ համապատասխան ոլորտների քաղաքականություն մշակող պետական մարմիններին ներկայացված առաջարկների քանակը․***

Հաշվետու եռամսյակի ավարտի դրությամբ Տեսչական մարմնի կողմից մշակվել է թվով 5 օրենսդրական առաջարկ՝ 5-ն էլ տեխնիկական և հրդեհային անվտանգության ոլորտում․ 3-ը՝ տարեկան ծրագրի շրջանակներում, 2-ը՝ Տեսչական մարմնի նախաձեռնությամբ։

**2․ ԳՈՐԾԸՆԹԱՑԻ ՉԱՓՈՐՈՇԻՉՆԵՐ**

***2.1) Ըստ անհրաժեշտության իրականացված ստուգումների միջին տևողությունը*** գնահատելու համար վերլուծվել է հաշվետու ժամանակահատվածում տարեկան ծրագրով չնախատեսված, սակայն Տեսչական մարմնի կողմից իրականացված ստուգումների միջին տևողությունը։

2023 թվականի 4-րդ եռամսյակում տեսչական մարմնի կողմից ըստ անհրաժեշտության իրականացրած ստուգումների միջին տևողությունը ***3․54*** օր է։

|  |  |  |  |
| --- | --- | --- | --- |
| **Ոլորտ** | **2.1․ Ըստ անհրաժեշտության իրականացված ստուգումների միջին տևողությունը** | | |
| **T – ըստ անհրաժեշտության իրականացված ստուգումների ընթացքում ստուգման գործընթացի ընդհանուր տևողություն** | **N – ըստ անհրաժեշտության իրականացված ստուգումների քանակ** | **R = T/N** |
| Տեխնիկական և հրդեհային անվտանգության | 16 | 4 | ***4*** |
| Էներգետիկայի | 0 | 0 | ***0*** |
| Տրանսպորտի | 0 | 0 | ***0*** |
| Քաղաքաշինության | 15 | 5 | ***3*** |
| Պետական և տեղական նշանակության գեոդեզիական և քարտեզագրական աշխատանքների և հողօգտագործման | 8 | 2 | ***4*** |

Տվյալների ուսումնասիրությունից պարզ է դառնում, որ հաշվետու ժամանակաշրջանում ըստ անհրաժեշտության իրականացված ստուգումների ընթացքում ստուգման գործընթացի ընդհանուր տևողության նույնական տվյալներ են արձանագրվել տեխնիկական և հրդեհային անվտանգության և պետական և տեղական նշանակության գեոդեզիական և քարտեզագրական աշխատանքների և հողօգտագործման ոլորտներում։ Իսկ էներգետիկայի և տրանսպորտի ոլորտներում ըստ անհրաժեշտության չեն իրականացվել։

*Համեմատական պատկերն ըստ ոլորտների՝*

|  |  |  |  |
| --- | --- | --- | --- |
|  | **ՈԼՈՐՏ** | **ՑՈՒՑԱՆԻՇ** | |
| **4-րդ եռամսյակ 2022թ.** | **4-րդ եռամսյակ 2023թ.** |
| **1** | Տեխնիկական և հրդեհային անվտանգության | 4․4 | 4 |
| **2** | Էներգետիկայի | 0 | 0 |
| **3** | Տրանսպորտի | 2․2 | 0 |
| **4** | Քաղաքաշինության | 1․6 | 3 |
| **5** | Պետական և տեղական նշանակության գեոդեզիական և քարտեզագրական աշխատանքների և հողօգտագործման | 2․7 | 4 |

***2.2) Բարձր ռիսկային տնտեսավարող սուբյեկտներում և ստուգման օբյեկտներում ստուգումների քանակը` ստուգումների ընդհանուր քանակի համեմատությամբ*** չափորոշչի գնահատման համար վերլուծվել է բարձր ռիսկային տնտեսավարող սուբյեկտներում և ստուգման օբյեկտներում հաշվետու ժամանակահատվածում կատարված ստուգումների քանակի և Տեսչական մարմնի ստուգումների տարեկան ծրագրում նույն ժամանակահատվածում ընդգրկված և իրականացված ստուգումների քանակի հարաբերությունը։

2023 թվականի 4--րդ եռամսյակում բարձր ռիսկային տնտեսավարող սուբյեկտներում և ստուգման օբյեկտներում ստուգումների քանակը` ստուգումների ընդհանուր քանակի համեմատությամբ ***0.93 է***։

|  |  |  |  |
| --- | --- | --- | --- |
| **Ոլորտ** | **2.2․ Բարձր ռիսկային տնտեսավարող սուբյեկտներում և ստուգման օբյեկտներում ստուգումների քանակը` ստուգումների ընդհանուր քանակի համեմատությամբ** | | |
| **N2– բարձր ռիսկային տնտեսավարող սուբյեկտներում և ստուգման օբյեկտներում ստուգումների քանակ** | **N1– ստուգումների տարեկան ծրագրով հաշվետու ժամանակահատվածի համար նախատեսված և իրականացված ստուգումների ընդհանուր քանակ** | **R= N2/N1** |
| Տեխնիկական և հրդեհային անվտանգության | 83 | 83 | ***1*** |
| Էներգետիկայի | 62 | 62 | ***1*** |
| Տրանսպորտի | 2 | 7 | ***0.285714286*** |
| Քաղաքաշինության | 14 | 19 | ***0.736842105*** |

Տվյալների ուսումնասիրությունից պարզ է դառնում, որ հաշվետու ժամանակաշրջանում ստուգումների գերակշիռ մասը նախատեսվել և իրանացվել են առավել բարձր ռիսկայնություն ունեցող տնտեսավարողների մոտ, բացառությամբ տրանսպորտի ոլորտի։

*Պատկերն ըստ ոլորտների՝*

|  |  |  |  |
| --- | --- | --- | --- |
|  | **ՈԼՈՐՏ** | **ՑՈՒՑԱՆԻՇ** | |
| **4-րդ եռամսյակ 2022թ.** | **4-րդ եռամսյակ 2023թ.** |
| **1** | Տեխնիկական և հրդեհային անվտանգության | 0․9 | 1 |
| **2** | Էներգետիկայի | 1 | 1 |
| **3** | Տրանսպորտի | 0․6 | 0.3 |
| **4** | Քաղաքաշինության | 1 | 0.7 |

***2.3) Ստուգումների տարեկան ծրագրում ընդգրկված ստուգումների միջին տևողությունը*** հաշվարկվել է ստուգումների տարեկան ծրագրով նախատեսված ստուգումների ընդհանուր տևողության և դրանց քանակի հարաբերությամբ։

2023 թվականի 4-րդ եռամսյակում ստուգումների տարեկան ծրագրով նախատեսված ստուգումների միջին տևողությունը կազմել է ***3․17*** օր։

|  |  |  |  |
| --- | --- | --- | --- |
| **Ոլորտ** | **2.3․ Ստուգումների տարեկան ծրագրում ընդգրկված ստուգումների միջին տևողությունը** | | |
| **T - ստուգումների տարեկան ծրագրում ընդգրկված և իրականացված ստուգումների ընդհանուր տևողություն** | **N – ստուգումների տարեկան ծրագրով նախատեսված և իրականացված ստուգումների քանակ** | **A = T/N** |
| Տեխնիկական և հրդեհային անվտանգության | 243 | 83 | ***2.927710843*** |
| Էներգետիկայի | 195 | 62 | ***3.14516129*** |
| Տրանսպորտի | 18 | 7 | ***2.571428571*** |
| Քաղաքաշինության | 71 | 19 | ***3.736842105*** |
| Պետական և տեղական նշանակության գեոդեզիական և քարտեզագրական աշխատանքների և հողօգտագործման | 22 | 2 | ***11*** |

Տվյալների ուսումնասիրությունից պարզ է դառնում, որ հաշվետու ժամանակաշրջանում ստուգումների տարեկան ծրագրով նախատեսված ստուգումների ընթացքում ստուգման գործընթացի ընդհանուր տևողություն ամենամեծ ցուցանիշը արձանագրվել է պետական և տեղական նշանակության գեոդեզիական և քարտեզագրական աշխատանքների և հողօգտագործման ոլորտում, իսկ ամենացածր ցուցանիշները տրանսպորտի ոլորտում։

*Պատկերն ըստ ոլորտների՝*

|  |  |  |  |
| --- | --- | --- | --- |
|  | **ՈԼՈՐՏ** | **ՑՈՒՑԱՆԻՇ** | |
| **4-րդ եռամսյակ 2022թ.** | **4-րդ եռամսյակ 2023թ.** |
| **1** | Տեխնիկական և հրդեհային անվտանգության | 3.7 | 2․93 |
| **2** | Էներգետիկայի | 4 | 3․14 |
| **3** | Տրանսպորտի | 2.6 | 2․6 |
| **4** | Քաղաքաշինության | 3․6 | 3.74 |
| **5** | Պետական և տեղական նշանակության գեոդեզիական և քարտեզագրական աշխատանքների և հողօգտագործման | 9 | 11 |

**2.4) *Ըստ անհրաժեշտության իրականացված ստուգումների ընդհանուր քանակի (որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ) հարաբերակցությունն ըստ անհրաժեշտության իրականացված ստուգումների ընդհանուր քանակին․***

2023 թվականի 4-րդ եռամսյակում Տեսչական մարմնի կողմից ըստ անհրաժեշտության իրականացված ստուգումների ընդհանուր քանակը (որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ) ***0․82*** է։

|  |  |  |  |
| --- | --- | --- | --- |
| **Ոլորտ** | **2.4. Ըստ անհրաժեշտության իրականացված ստուգումների ընդհանուր քանակի (որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ) հարաբերակցությունը ըստ անհրաժեշտության իրականացված ստուգումների ընդհանուր քանակին** | | |
| **N2– ըստ անհրաժեշտության իրականացված ստուգումների ընդհանուր քանակ (որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ)** | **N1 – ըստ անհրաժեշտության իրականացված ստուգումների ընդհանուր քանակ** | **R = N2/N1** |
| Տեխնիկական և հրդեհային անվտանգության | 4 | 4 | ***1*** |
| Էներգետիկայի | 0 | 0 | ***0*** |
| Տրանսպորտի | 0 | 0 | ***0*** |
| Քաղաքաշինության | 3 | 5 | ***0.6*** |
| Պետական և տեղական նշանակության գեոդեզիական և քարտեզագրական աշխատանքների և հողօգտագործման | 2 | 2 | ***1*** |

Տվյալների ուսումնասիրությունից պարզ է դառնում, որ հաշվետու ժամանակաշրջանում ըստ անհրաժեշտության իրականացված ստուգումների գերակշիռ մասում ստուգման ընթացքում հայտնաբերվել են խախտումներ, հարուցվել են վարչական վարույթներ, ամենաբարձր ցուցանիշը արձանագրվել է տեխնիկական և հրդեհային անվտանգության և պետական և տեղական նշանակության գեոդեզիական և քարտեզագրական աշխատանքների և հողօգտագործման ոլորտներում, էներգետիկայի և տրանսպորտի ոլորտներում ըստ անհրաժեշտության ստուգումներ չեն իրականացվել։

*Պատկերն ըստ ոլորտների՝*

|  |  |  |  |
| --- | --- | --- | --- |
|  | **ՈԼՈՐՏ** | **ՑՈՒՑԱՆԻՇ** | |
| **4-րդ եռամսյակ 2022թ.** | **4-րդ եռամսյակ 2023թ.** |
| **1** | Տեխնիկական և հրդեհային անվտանգության | 0․5 | 1 |
| **2** | Էներգետիկայի | 0 | 0 |
| **3** | Տրանսպորտի | 0 | 0 |
| **4** | Քաղաքաշինության | 0.6 | 0.6 |
| **5** | Պետական և տեղական նշանակության գեոդեզիական և քարտեզագրական աշխատանքների և հողօգտագործման | 1 | 1 |

***2.5) Ստուգման ենթարկված օբյեկտների բավարարվածության աստիճանը տեսչական մարմնի աշխատանքների անաչառությունից, ընթացակարգերի թափանցիկությունից, տեղեկատվության որակից և տեսչական մարմնի ծառայողների արհեստավարժությունից.***

Չափորոշչի գնահատումը կատարվել է հիմք ընդունելով նշված հարցերի վերաբերյալ ստացված դիմում-բողոքները։ 2023 թվականի 4-րդ եռամսյակում ընթացքում նշված հարցերի վերաբերյալ տեսչական մարմնի դեմ դիմում-բողոքներ չեն ներկայացվել։

**3․ ԱՐԴՅՈՒՆՔԻ ՉԱՓՈՐՈՇԻՉՆԵՐ**

**3.1) *Ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերությունը.***

2023 թվականի 4-րդ եռամսյակում ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերությունը ***0․06*** է։

|  |  |  |  |
| --- | --- | --- | --- |
| **Ոլորտ** | **3.1․ Ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերակցությունը** | | |
| **N2 – ըստ անհրաժեշտության իրականացված ստուգումների ընդհանուր քանակ** | **N1– ստուգումների տարեկան ծրագրով նախատեսված և իրականացված ստուգումների ընդհանուր քանակ** | **R = N2/N1** |
| Տեխնիկական և հրդեհային անվտանգության | 4 | 83 | ***0.048192771*** |
| Էներգետիկայի | 0 | 62 | ***0*** |
| Տրանսպորտի | 0 | 7 | ***0*** |
| Քաղաքաշինության | 5 | 19 | ***0.263157895*** |
| Պետական և տեղական նշանակության գեոդեզիական և քարտեզագրական աշխատանքների և հողօգտագործման | 2 | 2 | ***1*** |

Տվյալների ուսումնասիրությունից պարզ է դառնում, որ հաշվետու ժամանակաշրջանում ըստ անհրաժեշտության իրականացված ստուգումների ընդհանուր քանակը բավականին նվազել է, ամենամեծ ցուցանիշը արձանագրվել է պետական և տեղական նշանակության գեոդեզիական և քարտեզագրական աշխատանքների և հողօգտագործման ոլորտում, իսկ մյուս ոլորտներում աշխատանքները հիմնականում իրականացվել են ստուգումների տարեկան ծրագրի շրջանակներում։

*Պատկերն ըստ ոլորտների՝*

|  |  |  |  |
| --- | --- | --- | --- |
|  | **ՈԼՈՐՏ** | **ՑՈՒՑԱՆԻՇ** | |
| **4-րդ եռամսյակ 2022թ.** | **4-րդ եռամսյակ 2023թ.** |
| **1** | Տեխնիկական և հրդեհային անվտանգության | 0․4 | 0.05 |
| **2** | Էներգետիկայի | 0 | 0 |
| **3** | Տրանսպորտի | 3 | 0 |
| **4** | Քաղաքաշինության | 0․06 | 0.26 |
| **5** | Պետական և տեղական նշանակության գեոդեզիական և քարտեզագրական աշխատանքների և հողօգտագործման | 1․5 | 1 |

***3.2) Տեսչական մարմնի վերահսկման բարձր ռիսկային բնագավառներում իրավիճակի փոփոխությունը․***

Չափորոշչի գնահատման համար հիմք է հանդիսանում վերահսկողության արդյունքում բարձր ռիսկային բնագավառների տնտեսվարող սուբյեկտների ռիսկայնության փոփոխությունը։ Չափորոշչի գնահատումը կատարվում է տարեկան մեկ անգամ։

Տրամադրված տեղեկատվության համաձայն բարձր ռիսկային բնագավառների տնտեսվարող սուբյեկտների ռիսկայնության փոփոխությունը ներկայացված է աղյուկասով՝

|  |  |  |  |  |  |
| --- | --- | --- | --- | --- | --- |
| ***Ոլորտ*** | ***Տարեկան ստուգումների քանակ (հատ)*** | ***Մինչև տուգումը բարձր ռիսկ ունեցող տնտեսավարողների քանակ (հատ)*** | ***Ռիսկայնության փոփոխությունը ստուգումից հետո*** | | |
| ***Բարձր (3)*** | ***Միջին (2)*** | ***Ցածր (1)*** |
| **Տրանսպորտի** | 28 | 18 | 1 | 17 | 0 |
| **Էներգետիկայի** | 91 | 91 | 21 | 63 | 7 |
| **Քաղաքաշինության** | 219 | 164 | 15 | 136 | 13 |
| **Տեխնիկական և հրդեհային անվտանգության** | 209 | 209 | 66 | 119 | 24 |

***3.3) Ըստ առանձին ստուգման հատկացված ֆինանսական միջոցները և մարդկային ռեսուրսները․***

Հաշվարկվում են հաշվետու ժամանակահատվածում ստուգման համար հատկացված ֆինանսական միջոցների և մարդկային ռեսուրսների միջին ցուցանիշները։

2023 թվականի 4-րդ եռամսյակում իրականացված առանձին ֆինանսական միջոցներ և մարդկային ռեսուրսներ հատկացված ստուգումներին միջինում 1 ստուգման համար հատկացվել է 89․259 ՀՀ դրամ, և միջինում 1 ստուգմանը մասնակցել է 1․12 աշխատակից։

|  |  |  |  |  |  |
| --- | --- | --- | --- | --- | --- |
|  | **ՈԼՈՐՏ** | **ՑՈՒՑԱՆԻՇ (միջին 1 ստուգում)** | | | |
| **4-րդ եռամսյակ 2022թ.** | | **4-րդ եռամսյակ 2023թ.** | |
| **Ծախս/ հազ․ ՀՀ դրամ** | **Ռեսուրս/ աշխատակից** | **Ծախս/ հազ․ ՀՀ դրամ** | **Ռեսուրս/ աշխատակից** |
| **1** | Տեխնիկական և հրդեհային անվտանգության | ***15․1*** | ***1․5*** | ***47.93*** | ***1․3*** |
| **2** | Էներգետիկայի | ***26․7*** | ***1․1*** | ***43.91*** | ***1․4*** |
| 3 | Տրանսպորտի | ***0*** | ***0*** | ***53.2*** | ***2*** |
| **4** | Քաղաքաշինության | ***27․0*** | ***2*** | ***88.25*** | ***1․5*** |
| **5** | Պետական և տեղական նշանակության գեոդեզիական և քարտեզագրական աշխատանքների և հողօգտագործման | ***234․0*** | ***2*** | ***330.00*** | ***3*** |

Տվյալների ուսումնասիրությունից պարզ է դառնում, որ հաշվետու ժամանակաշրջանում ստուգման համար հատկացված ֆինանսական միջոցների և մարդկային ռեսուրսների միջին ցուցանիշներով ամենաբարձր ցուցանիշ արձանագրվել է պետական և տեղական նշանակության գեոդեզիական և քարտեզագրական աշխատանքների և հողօգտագործման ոլորտում՝ ինչը կարող է պայմանավորված լինել ոլորտում ստուգումների երկար տևողությամբ և գործուղումների անհրաժեշտությամբ, ամենացածր ցուցանիշը՝ մարդկային ռեսուրսների մասով արձանագրվել է էներգետիկայի և Տեխնիկական և հրդեհային անվտանգության ոլորտումներում, իսկ ֆինանսական միջոցների մասով՝ էներգետիկայի ոլորտում։

*Պատկերն ըստ ոլորտների՝*

***3.4) Տեսչական մարմնի, տեսչական մարմնի աշխատակիցների դեմ բերված դիմում-բողոքների քանակը և դրանց արդյունքները․***

*ՎԱՐՉԱԿԱՆ ՎԱՐՈՒՅԹՆԵՐ*

Հաշվետու ժամանակահատվածում վերադասության կարգով բողոքարկվել է 30 վարչական ակտ։ Հաշվետու ժամանակահատվածում ավարտվել է վերադասության կարգով ներկայացված բողոքների քննման 22 գործ, որից 21-ով վարչական ակտերը թողնվել են անփոփոխ, իսկ բողոքներն՝ առանց բավարարման, և 1 գործով բողոքը բավարարվել է մասնակի։ 3 բողոք թողնվել է առանց քննության, 8 բողոք քննության փուլում է։

Ըստ ոլորտների պատկերը հետևյալն է՝

**Տրանսպորտի ոլորտ․**

Հաշվետու ժամանակահատվածում վերադասության կարգով բողոքարկվել է 10 վարչական ակտ։ Ավարտվել է վերադասության կարգով ներկայացված բողոքների քննման 7 գործ, որից 7-ով էլ վարչական ակտերը թողնվել են անփոփոխ, իսկ բողոքներն՝ առանց բավարարման, ներառյալ նախորդ եռամսյակի 2 գործով։ 5 բողոք քննության փուլում է։

**Տեխնիկական և հրդեհային անվտանգության ոլորտ․**

Հաշվետու ժամանակահատվածում վերադասության կարգով բողոքարկվել է 18 վարչական ակտ։ Ավարտվել է վերադասության կարգով ներկայացված բողոքների քննման 12 գործ, որից 11-ով վարչական ակտերը թողնվել են անփոփոխ, իսկ բողոքներն՝ առանց բավարարման, և 1 գործով բողոքը բավարարվել է մասնակի։ 3 բողոք թողնվել է առանց քննության, 3 բողոք քննության փուլում է։

**Էներգետիկայի ոլորտ․**

Հաշվետու ժամանակահատվածում վերադասության կարգով բողոքարկվել է 2 վարչական ակտ։ Ավարտվել է վերադասության կարգով ներկայացված բողոքների քննման 3 գործ, որից 3-ով էլ վարչական ակտերը թողնվել են անփոփոխ, իսկ բողոքներն՝ առանց բավարարման, ներառյալ նախորդ եռամսյակի 1 գործով։

*ԴԱՏԱԿԱՆ ՎԱՐՈՒՅԹՆԵՐ*

Հաշվետու ժամանակահատվածում դատարան մուտքագրված 198 հայցադիմում։ Վարույթ է ընդունվել 190 հայցադիմում՝ այդ թվում նաև նախորդ եռամսյակներում ներկայացված, 7-ի ընդունումը մերժվել է ։

Հաշվետու եռամսյակում 204 դատական գործերով կայացվել է Տեսչական մարմնի 193 վարչական ակտերն անվավեր ճանաչելու, 11-ով՝ անփոփոխ թողնելու մասին վճիռ։

Ներկայացվել է 17 վերաքննիչ բողոք՝ 9-ը Տեսչական մարմնի կողմից և 8-ը՝ տնտեսավարողի, նախկինում տնտեսավարողի կողմից ներկայացված՝ 2 և Տեսչական մարմնի կողմից՝ 3 վերաքննիչ բողոք մերժվել է։

Տրանսպորտի ոլորտ․

Ընդդեմ Տեսչական մարմնի դատարան ներկայացված 119 հայցադիմումից վարույթ է ընդունվել 117-ը՝ այդ թվում նաև նախորդ եռամսյակներում ներկայացված, 5-ի ընդունումը մերժվել է։

Կայացվել է 163 վճիռ, որոնցից 4-ով տնտեսավարողի հայցերը մերժվել են, իսկ 159-ով՝ Տեսչական մարմնի դեմ ներկայացված հայցապահանջները բավարարվել են։

Ներկայացվել է 8 վերաքննիչ բողոք՝ 4-ը Տեսչական մարմնի կողմից և 4-ը՝ տնտեսավարողի։

**Տեխնիկական և հրդեհային անվտանգության ոլորտ․**

Ընդդեմ Տեսչական մարմնի դատարան ներկայացված 65 հայցադիմումից վարույթ է ընդունվել 60-ը՝ այդ թվում նաև նախորդ եռամսյակներում ներկայացված, 2-ի ընդունումը մերժվել է։

Կայացվել է 31 վճիռ, որոնցից 4-ով տնտեսավարողի հայցերը մերժվել են, իսկ 27-ով՝ Տեսչական մարմնի դեմ ներկայացված հայցապահանջները բավարարվել են։

Ներկայացվել է 8 վերաքննիչ բողոք՝ 5-ը Տեսչական մարմնի կողմից և 3-ը՝ տնտեսավարողի։

Նախկինում տնտեսավարողի կողմից ներկայացված 2 և Տեսչական մարմնի կողմից ներկայացված 2 վերաքննիչ բողոք մերժվել է։

**Քաղաքաշինության ոլորտ․**

Ընդդեմ Տեսչական մարմնի դատարան ներկայացված 12 հայցադիմումից վարույթ է ընդունվել 11-ը՝ այդ թվում նաև նախորդ եռամսյակներում ներկայացված։

Կայացվել է 3 վճիռ, որոնցից 3-ով էլ տնտեսավարողի հայցը բավարարվել է։

Տնտեսավարողի կողմից ներկայացվել է 1 վերաքննիչ բողոք։

Նախկինում Տեսչական մարմնի կողմից ներկայացված ներկայացված 1 վերաքննիչ բողոք մերժվել է։

Էներգետիկայի ոլորտ․

Ընդդեմ Տեսչական մարմնի դատարան ներկայացված 2 հայցադիմումներն էլ վարույթ են ընդունվել։

Կայացվել է 6 վճիռ, որոնցից 3-ով տնտեսավարողի հայցերը մերժվել են, իսկ 3-ով՝ Տեսչական մարմնի դեմ ներկայացված հայցապահանջները բավարարվել են։

Պետական և տեղական նշանակության գեոդեզիական և քարտեզագրական աշխատանքների և հողօգտագործման։

Կայացվել է 1 վճիռ, որով Տեսչական մարմնի դեմ ներկայացված հայցապահանջը բավարարվել է։